Attack on Titan

Az Attack on Titan világ háttérképe

Az Attack on Titan világ Isayama Hajime azonos című mangája, és a belőle készült anime nyomán jött létre, annak helyszíneit, eseményeit, és szereplőit felhasználva, de több ponton eltérve tőle, új karakterek beépítésével, az események megcsavarásával, gyakran a szabályokon is változtatva.

Ez hatást gyakorolt kánon karakterek egymáshoz való viszonyaira is, így akadnak olyan figurák, akik az eredeti történetben ellenségek voltak, de a játékban szövetségesek, ahogy olyanok is, akik a manga szerint békésen megférnek egymás mellett, míg a játékban folyamatosan marják egymást.

A történet nagyjából az anime ötödik epizódjának idejében, Trost megtámadásánál vette fel a fonalat, két, később összefutó szálon mesélve az eseményeket.

Az Attack on Titan világ jelenleg aktív, normál sebességen fut (tehát maximum két hetes reagkörökkel), de igény szerint van lehetőség lassú szálakra is.

## A világ alap jellemzői

Az Attack on Titan világa disztópikus, posztapokaliptikus környezet, középkorias, és melankólikus steampunk elemekkel. A történet szerint több mint száz évvel az aktuális események előtt hatalmas teremtmények az emberevő titánok támadták meg az emberiséget. Védekezni képtelenek voltak, így három falat emeltek, a Mária, a Rózsa és a Sina falakat, hogy azok mögé bújva élhessenek túl. A három fal mögött királyság, és a falak által meghatározott kasztrendszerre emlékeztető társadalmi rend alakult ki: A Sina fal mögött élők jólétben és fényűzésben tölthetik a napjaikat, a Rózsa fal által közbezárt terület a középosztálynak ad otthont, a Mária falnál pedig a szegényebb rétegek élnek. A három faltól függetlenül létezik a Földalatti Város, amely ugyan biztonságos, de a legmélyebb nyomor tanyája, akik itt születnek, gyakran sosem látják a napot.

Száz év után azonban betörik a külső fal, és az emberiség népességének egyötödét, területének egyharmadát elveszíti. Sikertelen, főként civil expedíciókat indítanak az elveszett területek visszafoglalására, de végül lemondanak a Mária Falról - a játék öt évvel ezután a tragédia után veszi kezdetét.

A világon belül nagy a becsülete a katonáskodásnak, így a legjobb életpályalehetőséget is a hadseregben találhatják meg az emberek. A játékosok maguk is katonákat alakítanak a történet során. A fókuszban jellemzően a legrosszabb hírű frakció, a titánok ellen küzdő Felderítő Egység van, ahol minden expedíción nagy a halandóság, tagjai nem tudhatják, megérik-e a holnapot, de lehetőség van a másik két csoport, a várost és a falakat védő Helyőrség, és a kiképzésen legjobban teljesítőkből összeválogatott, elit Katonai Rendőrség soraiból valókat is hozni.

A katonák legfőbb eszköze és fegyvere a három dimenziós manőverfelszerelés, és a hozzájuk tartozó pengék, amelyekkel hatékonyan képesek titánokra támadni. Speciális esetben a manőverfelszerelésen pisztoly van penge helyett, ekkor kifejezetten emberek ellen akarják bevetni.

A világ szerkezetéről a játékosok fokozatosan szereznek tudomást, miközben szerepet kapnak a sorsfordító eseményekben is.

## A mangában/animében nem szereplő karakterek

### Játékos karakterek:

* Kyle Northon
* Kamilla Evans
* Mayumi Miura
* Martha Tyndall
* Dib 'D' Dieb
* Steve Gates
* Lena Ravensal
* Black
* Diether
* Barsan Tymirjazev
* Aaron Nightmare
* Sophie Rinder
* Peter Graves
* Arisa Qanto
* Viper Wright
* Jorn Berdal
* Aline Leroux
* Zoe Weiss

### Nem játékos karakterek:

* Charlotte Rennie
* Tina Weinstock
* Veronica Ral
* Dan Miura
* Josh Ravensal
* Anette Stadtbäumer

## Gyökeres változtatások az eredeti történethez képest

* Míg Isayama történetében 9 titán alakváltó van, sosem több, legfeljebb kevesebb, addig a játékban tizenkettő. Ennek megfelelően az Eldiai népet jelképező kilenc ágú csillag megjelenésekor tizenkét ágú lesz.
* Az első évad cselekménye jelentősen eltér a manga és az anime Nőstény Óriással kapcsolatos szakaszától, sok szempontból lefedi az Uprising Arc eseményeit is. Ebbe beletartozik, hogy:
	+ Erwin bajba kerül, hazárdírozás miatt.
	+ Historia Reiss felfedi magát, és átveszi a trónt.
	+ Kiderül, hogy ha egy alakváltó óriás alakban megeszik egy másikat, megkapja a képességeit.
* Ymir képessége sokkal tovább marad titokban, 854-re még csak utalások történnek rá.
* A mangában, Dot Pixis parancsnok a jelenben (854) még életben van. Ugyanebben az időpontban a játék szerint már halott.
* A mangában Kenny Ackerman Rod Reisst szolgálja, és ezáltal a protagonisták ellen harcol. A játékban Historia testőrségének tagja, és a főszereplők oldalán áll.
* A mangában és az animében Petra Ral egyedüli gyerek. A játékban megjelenik a húga, Veronica Ral.
* Megjelennek olyan családok/klánok/népcsoportok gondolatai és tagjai, amelyek az eredeti történetben nem szerepeltek: A Nightmare család a Földalatti városban tevékenykedik, és sok szempontból hasonlít a ninják kultúrájára az övék, a Ravensalok pedig a falakon kívülről származnak.

## Egyéb

* A világ a FaBi oldalán az alábbi linken érhető el: KATT